******

***Δελτίο Τύπου***

***Πρόγραμμα Αγωγής Υγείας για Παιδιά***

Το **Ελληνικό Διαδημοτικό Δίκτυο Υγιών Πόλεων-Προαγωγής Υγείας** (**ΕΔΔΥΠΠΥ)** σε συνεργασία με το **Δήμο Δράμας** υπό την Αιγίδα του **ΙΣΑ**, ανακοινώνει την τελευταία ενότητα του διαδικτυακού προγράμματος **«Αγωγή Υγείας για Παιδιά»** την **Τρίτη 29 Ιουνίου 2021 και ώρα 18:30μ.μ** .

Οι συμμετέχοντες μπορούν να παρακολουθήσουν το πρόγραμμα που πραγματοποιείται με την υποστήριξη του κ. **Αναστάσιου Χατζή**, Παιδιάτρου-Εντατικολόγου, τ. Συντονιστή-Διευθυντή ΜΕΘ Νοσοκομείου Παίδων «Η ΑΓΙΑ ΣΟΦΙΑ», Μέλος ΔΣ Ιατρικού Συλλόγου Αθηνών μέσω πλατφόρμας **zoom**.

Το σεμινάριο αποτελείται από **3 θεματικές ενότητες** με τα εξής θέματα :

1. **ΑΤΥΧΗΜΑΤΑ**
2. **ΕΞΑΡΤΗΣΕΙΣ (Κάπνισμα, Αλκοόλ, Ναρκωτικά)**
3. **ΕΦΗΒΕΙΑ (Σεξουαλικά μεταδιδόμενα νοσήματα, Παχυσαρκία, Εμβολιασμοί Εφήβων)**

Η παρουσίαση θα έχει χρονική διάρκεια περίπου **1 ώρα (20’ εισήγηση και 40’ ερωτήσεις-συζήτηση)** και θέμα την **«ΕΦΗΒΕΙΑ».**

Στόχος του προγράμματος είναι η ευαισθητοποίηση συγκεκριμένων πληθυσμιακών ομάδων (γονείς, εκπαιδευτικοί),  που μπορούν να αποτελέσουν πυρήνα εκπαίδευσης  με έγκαιρη και έγκυρη ενημέρωση ώστε να είναι γνώστες των συνεπειών της έκθεσης των παιδιών σε κινδύνους και να λειτουργήσουν προστατευτικά με γνώμονα την **Πρόληψη.**

***Βήματα εγγραφής και παρακολούθησης του διαδικτυακού σεμιναρίου***

**Για να παρακολουθήσετε το σεμινάριο:**

* Είναι απαραίτητο να δηλώσετε το **e-mail σας στο eapost@dimosdramas.gr** όπου θα σας σταλεί ο σύνδεσμος και οδηγίες για τη συμμετοχή σας.

Παρακαλούμε να δηλώσετε τη συμμετοχή σας **έως 25-06-2021** στις **15:00.**